Ethereum, pe urmele Bitcoin. Motivul evoluţiei uluitoare de pe piaţa de criptomonede.
Ethereum a urcat, vineri, cu 11% şi a ajuns la un preţ de peste 1.700 dolari. Până în prezent, Ethereum a crescut cu 129%. Bitcoin s-a apreciat cu 29% de la începutul anului 2021. 7 ianuarie 2021: Valoarea pieţei cripto a depăşit valoarea de 1.000 mld. dolari.
Ai văzut avântul pe care l-a luat Bitcoin în ultima lună. A depășit un prag istoric – 41.000 de dolari. Acum pare că e rândul Ethereum. Vineri stabilit un nou record, când a trecut de 1.700 de dolari."Este o valoare digitală. Inclusiv în România, avem legislaţie pentru persoanele fizice şi se discută destul de avansat şi de o legislaţie pentru persoanele juridice. În acest moment, noi spunem tuturor că domeniul este de un risc mare, însă oamenii investesc tocmai din acest considerent. Cu nişte sume mici de bani, se poate câştiga mult mai mult", a spus Marius Mora,CEO-ul exchange-ului de criptomonede LDV Bank.Mora a vorbit şi despre motivul pentru care există o asemenea evoluţie pe piaţa de criptomonede."Vorbind strict între cele două, evoluţia ambelor poate fi extrem de pozitivă. Există un entuziasm foarte mare în piaţă. În 2017 nu a fost la acest nivel. Piaţa nu mai este una de retail, fondurile de investiţii intră cu sume foarte mari. Evoluţia poate fi una cum nici nu ne putem imagina în acest moment".